recursal/SuperWikiNEXT-32B huggingface dataset:
Κορωνέικες ελιές στο Ghar El Melh, Τυνησία
Η **Κορωνέικη ελιά** είναι ποικιλία ελιάς από την Ελλάδα που χρησιμοποιείται κυρίως στην παραγωγή ελαιολάδου. Μαζί με τις ισπανικές ποικιλίες της Αρμπεκίνα και τις Αρμποζάνα, οι Κορωνέικες ελιές είναι από τις πιο κοινές και πιο κατάλληλες για συστήματα καλλιέργειας υψηλής πυκνότητας σε όλο τον κόσμο,   καθώς οι καρποί της αν και μικροί έχουν υψηλή απόδοση σε λάδι. 
Πατρίδα της κορωνέικης ελιάς είναι η περιοχή της Κορώνης στη Πελοπόννησο αλλά πλέον έχει φυτευτεί και σε άλλες περιοχές στις οποίες είναι γνωστή και σαν **Ψηλολιά**, **Λαδολιά**, **Ασπρολιά**, **Λιανολιά**, **Βατσίκι** κ.α. 

Η κορωνέικη ελιά καλλιεργείται εκτός από την Ελλάδα και σε Αλβανία, Αυστραλία, Βραζιλία, Χιλή, Κίνα, Κύπρο, Αίγυπτο, Γαλλία, Ισραήλ, Ιταλία, Μεξικό, Νέα Ζηλανδία, Πορτογαλία, Σαουδική Αραβία, Ισπανία, Τυνησία, Ηνωμένες Πολιτείες και Ουρουγουάη .

Παραπομπές
----------

1. ↑   *World Olive Encyclopedia*, International Olive Council, 1996, σελ. 149, ISBN 8401618819
2. ↑   *Super-High-Density Olive Production in California*, UC Davis Olive Center, November 2009, ανακτήθηκε στις 2015-03-09
3. ↑  Paul M. Vossen (2007), *Organic Olive Production Manual*, UCANR Publications, σελ. 9, 32, ISBN 978-1-60107-440-9
4. ↑
5. ↑  World production areas- Retrieved 2017-07-08
Η **Άρτεμις Κυπαρίσση** (1886 - 6 Δεκεμβρίου 1968) ήταν Ελληνίδα υψίφωνος, μία από τις διαπρεπέστερες καλλιτέχνιδες του λυρικού τραγουδιού στην Ελλάδα κατά τον 20ό αιώνα.

Βιογραφία
---------

Γεννήθηκε στην Αθήνα το 1886 και ήταν θυγατέρα του ηθοποιού και θιασάρχη Ευάγγελου Παντόπουλου.Αρχικά ασχολήθηκε με το θέατρο πρόζας παρότι διέθετε «ασύγκριτη σε ομορφιά φωνή λυρικής σοπράνο» και «έξοχη μουσικότητα». Στις αρχές του αιώνα φοίτησε στο Ωδείο Αθηνών (μαθήτρια του Barbe και τον Νάζου) απ΄όπου αποφοίτησε με διάκριση. Το 1904 παντρεύτηκε τον Αλέξανδρο Κυπαρίσση, μαέστρο του ελληνικού μελοδράματος. Συνέχισε τις σπουδές της στο Παρίσι.
Το 1909 έγινε δεκτή στον θίασο Ελληνικό Μελόδραμα από τον Διονύσιο Λαυράγκα. Τραγούδησε *Ριγκολέττο* (Τζίλντα) στο *Θέατρο Διονύσια*. Ακολούθησε επιτυχημένη περιοδεία στην Κέρκυρα, όπου τραγούδησε στην *Μireill* του Γκουνώ. Κατόπιν έδωσε παραστάσεις και στη Σύρο. Το 1910 τραγούδησε *Φάουστ* (Μαργαρίτα) στη Ζάκυνθο. Μετά το 1911 έλαβε μέρος στην μεγάλη περιοδεία του θιάσου Λαυράγκα σε Ρωσία, Ρουμανία, Κων/πολη, Αίγυπτο. Το φθινόπωρο του 1913 τραγούδησε με το Ελληνικό Μελόδραμα στη Ρουμανία. Διακρίθηκε στον Ριγκολέττο]] *(Τζίλντα). Επίσης εμφανίσθηκε στην Οδησσό το 1914.*
Τον Μάρτιο του 1916 πρωταγωνίστησε στην παράσταση της όπερας *Πρωτομάστορας* του Μανώλη Καλομοίρη. Ήταν μέλος του Ελληνικού Μουσικού Θιάσου του θεατρικού επιχειρηματία Αποστόλου Κονταράτου, ο οποίος απολάμβανε οικονομική ενίσχυση από τα ανάκτορα. Το 1916 έλαβε μέρος στην παράσταση της όπερας *Μάρτυς* του Σπυρίδωνος Σαμάρα στο *Δημοτικό Θέατρο Αθηνών*. Το 1919 τραγούδησε για πρώτη φορά στην Ελλάδα τον ρόλο τίτλου της *Μαντάμα Μπατερφλάι*. Τον Μάιο του 1920 τραγούδησε για πρώτη φορά στην Ελλάδα *Αλιείς μαργαριταριών* (Λεϊλά) του Μπιζέ. Έπειτα έφυγε για ανώτερες σπουδές στην Ιταλία όπου και σταδιοδρόμησε κατά τα επόμενα χρόνια.

Το 1924 ακολούθησε τον θίασο του Απ. Κονταράτου στην περιοδεία του στις Η.Π.Α. Πιθανώς εκεί ηχογράφησε δίσκους με αποσπάσματα από γνωστές όπερες, δραστηριότητες για τις οποίες δεν είναι ακόμα πολλά γνωστά. Το 1925 έγινε συνθιασάρχης στην Θεσσαλονίκη. Μετά το 1935 δίδαξε μονωδία στο Εθνικό Ωδείο της Αθήνας.

Πέθανε στις 6 Δεκεμβρίου 1968 στην Αθήνα.

Παραπομπές
----------

1. 1 2  Γεώργιος Κουσουρής, σ. 24
2. ↑  Μιχαήλ Ράπτης, σ. 158

Πηγές
-----

* Εγκυκλοπαίδεια Ήλιος, Αθήνα 1954;, τομ.11
* Γεώργιος Κουσουρής, Έλληνες Αρχιτραγουδιστές του Μελοδράματος, Πειραιάς 1978
* Μιχαήλ Ράπτης, Επίτομη ιστορία του Ελληνικού Μελοδράματος και της Εθνικής Λυρικής Σκηνής, Αθήνα 1989
Ένα Bandai WonderSwan.
Το **WonderSwan** είναι φορητή παιχνιδομηχανή η οποία κυκλοφόρησε στην Ιαπωνία από την εταιρεία Bandai το Μάρτιο του 1999. Αναπτύχθηκε από την εταιρεία Koto του Gunpei Yokoi (ο οποίος ήταν ο δημιουργός του Game Boy Classic) και την Bandai. Το WonderSwan δημιουργήθηκε με σκοπό να ανταγωνισθεί το Neo Geo Pocket Color της SNK και τον κυρίαρχο της αγοράς, Game Boy Color της Nintendo.

To WonderSwan αντικαταστάθηκε σε μικρό χρονικό διάστημα από το WonderSwan Color εξ'αιτίας του γεγονότος ότι οι ανταγωνιστικές κονσόλες είχαν ήδη τη δυνατότητα έγχρωμης απεικόνισης γραφικών. Ένα μοναδικό χαρακτηριστικό του ήταν ότι τα περισσότερα παιχνίδια του απόγονου του, WonderSwan Color, ήταν συμβατά και με αυτό, αν και μερικά όταν τοποθετούνταν σε αυτό έβγαζαν το μήνυμα *This cartridge is for WonderSwan Color only*. Μία άλλη ιδιομορφία ήταν ότι μπορούσε κανείς να παίξει κρατώντας το είτε οριζόντια είτε κάθετα, αφού η εικόνα των παιχνιδιών μπορούσε να περιστραφεί.

Κατά τη διάρκεια της κυκλοφορίας του κατάφερε να αποκτήσει αρκετά μεγάλο αρχείο παιχνιδιών, αν και η συντριπτική πλειοψηφία τους ήταν μόνο στα ιαπωνικά και ελάχιστα είχαν τη δυνατότητα εναλλαγής του κειμένου από ααπωνικά σε αγγλικά επειδή σχεδιάστηκε εξ' αρχής για να κυκλοφορήσει μόνο στην ιαπωνική αγορά.

Τεχνικά χαρακτηριστικά
----------------------

* Επεξεργαστής: 16-bit NEC V30 MZ στα 3,072 MHz.
* Οθόνη: FSTN.
* Ανάλυση: 224 x 144 pixels/2,49 ιντσών.
* Γραφικά: μονόχρωμη με 8 αποχρώσεις του γκρι.
* Ήχος: 4-κάναλος στερεοφωνικός ήχος.
* Μέγεθος: 121x74,3x24,3 χιλιοστά.
* Βάρος: 93 γραμμάρια.
* Τροφοδοσία: 1 αλκαλική ή επαναφορτιζόμενη μπαταρία μεγέθους ΑΑ.

Εξωτερικοί σύνδεσμοι
--------------------

* Επίσημη σελίδα

|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Παιχνιδοκονσόλες 6ης Γενιάς (1998-) |
| --- |
|  |
| **Οικιακές** | 
* PlayStation 2 (2000-2013)
* PSX (2003-2005)
* Xbox (2001-2009)
* Nintendo GameCube (2001-2007)
* Panasonic Q (2001-2003)
* Sega Dreamcast (1998-2001)
* Nuon (2000-2003)
* V.Smile (2004-2013)
* Xavix (2004-)
* DISCover (2003-)
* Advanced Pico Beena (2005-)
 |
|  |
| **Φορητές** | 
* Playstation Portable (2004-2014)
* Game Boy Advance (2001-2008)
* N-Gage (2003-2005)
* Tapwave Zodiac (2003-2005)
* WonderSwan (1998-2003)
* Neo Geo Pocket Color (1999-2001)
* GP 32 (2001-)
 |

 |
Η **Κοινότητα των Κρατών της Ανατολικής Αφρικής** (East African Community ή σύντομα EAC) είναι υπερεθνικός οργανισμός στόχο τη δημιουργία ενός κράτους με την ονομασία *Ομοσπονδία της Ανατολικής Αφρικής* κάτω από ενιαία κυβέρνηση. Αυτό το έθνος θα κάλυπτε την περιοχή απο τις σημερινές χώρες Τανζανία, Κένυα, Ουγκάντα, Μπουρούντι και Ρουάντα.

Η αρχική ίδρυση της Κοινότητας έγινε το 1967, διαλύθηκε όμως δέκα χρόνια αργότερα. Στις 7 Ιουλίου 2000 τέθηκε σε ισχύ η συνθήκη με την οποία επανιδρύθηκε η Κοινότητα, η οποία είχε υπογραφεί έναν χρόνο νωρίτερα (1999). Η τελωνειακή ένωση των χωρών τέθηκε σε ισχύ την 1η Ιανουαρίου 2005, αφου είχε υπογραφεί τον Μάρτιο του 2004.

Τον Ιανουάριο του 2023, η Κοινότητα της Ανατολικής Αφρικής (EAC) ανακοίνωσε ότι σχεδιάζει να εκδώσει ένα ενιαίο νόμισμα μέσα στα επόμενα τέσσερα χρόνια. Το Συμβούλιο Υπουργών του οργανισμού πρέπει να αποφασίσει για την τοποθεσία του Νομισματικού Ινστιτούτου της Ανατολικής Αφρικής και τη δημιουργία ενός οδικού χάρτη για την έκδοση του ενιαίου νομίσματος.

Η Τανζανία είναι η μόνη χώρα, η οποία κατά συντριπτική πλειοψηφία (80%) αντιτίθεται στη δημιουργία της Ομοσπονδίας. Η Κοινότητα των Χωρών της Ανατολικής Αφρικής αποτελεί στυλοβάτη της Αφρικανικής Οικονομικής Κοινότητας.

Μέλη
----

Το 2001, όταν επανιδρύθηκε επίσημα η Κοινότητα, ιδρυτικά μέλη έγιναν η Τανζανία, η Κένυα και η Ουγκάντα. Το 2007 ακολούθησαν η Ρουάντα και το Μπουρούντι.

Οι χώρες που είναι μέλη της Κοινότητας είναι γενικά πλουσιότερες σε παραγωγικά αγαθά από τις όμορες Λαϊκή Δημοκρατία Κονγκό και Σουδάν, οι οποίες ταλανίζονται από εμφύλιες συγκρούσεις. Τα περισσότερα από τα κράτη μέλη μιλούν μία γλώσσα, τη Σουαχίλι. Ανάμεσα στα σχέδια της κοινότητας ήταν η εισαγωγή κοινού νομίσματος πριν το 2015 (Σελίνι της Ανατολικής Αφρικής). Η Κοινότητα έχει ήδη Δικαστήριο, Κοινοβούλιο και ενιαίο Διαβατήριο (από την 1η Απριλίου του 1999).

Την 1η Ιουλίου 2010 εγκαινιάστηκε από τον πρόεδρο της Κένυας Μουάι Κιμπάκι και η Κοινή Αγορά των κρατών του οργανισμού. Με βάση αυτήν, επιτρέπεται η ελεύθερη διακίνηση αγαθών στις χώρες που συμμετέχουν.

Παραπομπές
----------

1. ↑
2. ↑  EA Market Protocol officially launched Αρχειοθετήθηκε 2010-07-02 στο Wayback Machine. Kenyan Broadcasting Corporation, 1-7-2010.
3. ↑  Καθημερινή Αρχειοθετήθηκε 2012-02-02 στο Wayback Machine. Ξεκινά η Κοινή Αγορά Κρατών της Ανατολικής Αφρικής, 1-7-2010.

Εξωτερικοί σύνδεσμοι
--------------------

* Πολυμέσα σχετικά με το θέμα  East African Community στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 123642065
* LCCN: n80085282
* ISNI: 0000 0001 2150 4046
* GND: 114022-X
* SUDOC: 026637642
* BNF: cb11884704m (data)
* NKC: kn20050427029

 |

 |
Η **κοινωνική** **πίεση** ή **πίεση από ομότιμους** είναι το φαινόμενο της άμεσης επιρροής στο άτομο από συνομιλίκους, συναδέλφους κ.α. που έχει ως αποτέλεσμα την αλλαγή των στάσεων, των αξιών και των συμπεριφορών του. Είναι ένα από τα είδη κοινωνικής επιρροής. Η κοινωνική ομάδα από την οποία επηρεάζεται το άτομο μπορεί να είναι επίσημη συλλογικότητα όπου το άτομο είναι επίσημα μέλος (π.χ. κόμμα, εταιρεία, σχολείο, αθλητική ομάδα) ή ανεπίσημες ομάδες (π.χ. παρέα) όπου η συμμετοχή δεν είναι σαφώς καθορισμένη. Ωστόσο δεν είναι απαραίτητο να είναι κάποιος μέλος μιας ομάδας για να τον επηρεάσει η πίεση από ομότιμους. 

Έχει γίνει αξιοσημείωτη έρευνα αναφορικά με τα απότελέσμα της κοινωνικής πίεσης σε παιδιά και εφήβους, και στην λαϊκή συνείδηση ο όρος χρησιμοποιείται κυρίως στο ίδιο πλαίσιο με αυτές τις ηλικιακές κατηγορίες. Στα παιδιά η θεματολογία της έρευνας κινείται γύρω από την ικανότητά τους να παίρνουν ανεξάρτητες αποφάσεις, και στους έφηβους η έρευνα αγγίζει θέματα που σχετίζονται με τις σεξουαλικές σχέσεις και την χρήση απαγορευμένων ουσιών. Ακόμα η κοινωνική πίεση έχει μεταφερθεί από την πρόσωπο με πρόσωπο αλληλεπίδραση στην ψηφιακή, όπου έφηβοι και ενήλικες ασκούν και τους ασκείται κοινωνική πίεση καθημερινά. Έχει προταθεί ότι, εκτός από τα άτομα, και μεγάλες εταιρείες/οργανισμοί είναι επηρεάσιμες από την κοινωνική πίεση.

Δείτε επίσης
------------

* Κοινωνική επιρροή
* Συμμόρφωση
* Συλλογικός ναρκισσισμός
* Κοινωνικός αποκλεισμός

Παραπομπές
----------

1. ↑  Jang, Kyungeun; Park, Namkee; Song, Hayeon (2016-09-01). «Social comparison on Facebook: Its antecedents and psychological outcomes». *Computers in Human Behavior* **62** (Supplement C): 147–154. doi:10.1016/j.chb.2016.03.082.
2. ↑  Marquis, Christopher; Tilcsik, András (2016-10-01). «Institutional Equivalence: How Industry and Community Peers Influence Corporate Philanthropy». *Organization Science* **27** (5): 1325–1341. doi:10.1287/orsc.2016.1083. ISSN 1047-7039. .
Ο **Άδραστος ο Κυζικηνός** ήταν αρχαίος σοφός που αναφέρεται μαζί με τον Δίωνα τον Νεαπολίτη σε ένα έργο του Ιερού Αυγουστίνου. Φαίνεται ότι ήταν ένας Ρωμαίος αστρονόμος. Παρότι από τη σύντομη και δευτερογενή αναφορά του Αυγουστίνου μαθαίνουμε πολύ λίγα για τη ζωή ή για το έργο του, μάλλον υπήρξε μία αυθεντία της εποχής του στην αστρονομική παρατήρηση.

Σύμφωνα με το έργο του Αυγουστίνου *Η πόλη του Θεού*, ο Βάρρων (116–27 π.Χ.) ανέφερε τον Άδραστο και τον Δίωνα ως αυθεντίες για τη χρονολόγηση ενός αστρονομικού φαινομένου που περιελάμβανε τον πλανήτη Αφροδίτη, περιγράφοντάς τους ως «mathematici nobiles» (φράση που έχει την έννοια «διακεκριμένοι αστρονόμοι» ή αστρολόγοι). Και πάλι σύμφωνα με τον Αυγουστίνο, ο Βάρρων κατέγραψε τα παραπάνω στο έργο του *De gente populi Romani*. Παρότι το έργο αυτό έχει χαθεί, ο Αυγουστίνος μάς διασώζει το παρακάτω απόσπασμα:

> Εκεί συνέβη ένας αξιοσημείωτος ουράνιος οιωνός: Ο Κάστωρ καταγράφει ότι στο φωτεινό άστρο Αφροδίτη, ονομαζόμενο Vesperugo υπό του Πλαύτου και το υπέροχο «`Εσπερος» υπό του Ομήρου, συνέβη κάτι το τόσο παράδοξο και θαυμαστό, ώστε άλλαξε το χρώμα του, το μέγεθός του, τη μορφή και την πορεία του, πράγμα που δεν είχε ποτέ συμβεί πριν, και ούτε έχει ξανασυμβεί από τότε. Ο **Άδραστος ο Κυζικηνός** και ο Δίων ο Νεαπολίτης, **φημισμένοι αστρονόμοι**, είπαν ότι αυτό έλαβε χώρα κατά τη βασιλεία του Ωγύγη.
> 
> — Αυγουστίνου *De Civitate Dei*. Βιβλίο XXI, κεφ. 8.

Ο Αυγουστίνος χρησιμοποίησε αυτές τις αρχαίες αστρονομικές αναφορές για να προωθήσει αυτό που έχει αποκληθεί η «επιστημική θεωρία των θαυμάτων». Εδώ ο Αυγουστίνος ισχυρίζεται ότι, αν ο Βάρρων αποκάλεσε το φαινόμενο που είχαν μελετήσει ο Άδραστος και ο Δίων «οιωνό», τότε δεν θα μπορούσε να είναι αντίθετο με τη φύση, αλλά θα πρέπει απλώς να είναι ανεξήγητο για την τρέχουσα κατανόησή μας για τη φύση.

Παραπομπές
----------

1. ↑  Augustine. *De Civitate Dei*. Book XXI, Chapter 8
Το **"Sulfur"** είναι ένα τραγούδι του αμερικανικού heavy metal συγκροτήματος Slipknot, το οποίο συμπεριλήφθηκε στον τέταρτο δίσκο τους, *All Hope Is Gone*, του 2008. Τον Ιούνιο του 2009, κυκλοφόρησε και ως single, το τέταρτο από τα συνολικά πέντε του παραπάνω δίσκου. Λίγο πριν, και συγκεκριμένα τον Απρίλιο του 2009, είχε κυκλοφορήσει και video clip για την προώθηση του κομματιού, στο οποίο συμμετείχε για τελευταία φορά ο εκ των ιδρυτών του σχήματος, Joey Jordison. Το κομμάτι έγινε, επίσης, διαθέσιμο και στο βιντεοπαιχνίδι *Rock Band*, τον Δεκέμβριο του 2009.

Παραπομπές
----------

1. ↑  «It's creepy, dark and beautiful!». *Kerrang!*: σελ. 6–7. 2009-04-25.

Εξωτερικοί σύνδεσμοι
--------------------

* Video clip στο YouTube
Ο **Δόνατος** (λατ. *DONATUS*) είναι άγιος της ορθόδοξης εκκλησίας. Δεν πρέπει να συγχέεται με τον Άγιο Δονάτο της Παραμυθίας.

Βιογραφικά στοιχεία
-------------------

Η καταγωγή του ήταν από την Αφρική. Ο Ιερώνυμος τον κατατάσσει στους εκκλησιαστικούς συγγραφείς. Ήταν επίσκοπος των Δονατιστών σχισματικών στην Καρχηδόνα, οι οποίοι αποχωρίστηκαν από την εκκλησία το 311, και είχαν αρχηγό, έναν άλλο ομώνυμο Δόνατο, τον επίσκοπο των Μελαινών καλύβων (casae nigrae). Ήταν διάδοχος του Μαγιορίνου που πέθανε το 315. Ως χαρακτήρας ήταν κενόδοξος, υπερήφανος, υπερβολικά αλαζόνας και αυθάδης, ακόμα και στους απεσταλμένους του αυτοκράτορα που κάναν προπαγάνδα για την επανένωση των εκκλησιών. Εξορίστηκε από την Καρχηδόνα το έτος 348 ή το 355.

Πηγές
-----

* Κωνσταντίνος Κόντογλου (1853). *Φιλολογική και κριτική ιστορία των από της Α' μέχρι της Η' εκατονταετηρίδος ακμασάντων αγίων της εκκλησίας πατέρων και των συγγραμμάτων αυτών, Τόμος Β' Περιέχων την Δ' Εκατονταετηρίδα*. Αθήνα: Τύποις και Αναλώμασι Σ. Κ. Βλαστού. Ανακτήθηκε στις 30 Μαΐου 2010. [*νεκρός σύνδεσμος*]
Το **"Suck It and See"** είναι το τέταρτο άλμπουμ του αγγλικού συγκροτήματος Arctic Monkeys. Κυκλοφόρησε τον Ιούνιο του 2011 από την Domino. Την παραγωγή έκανε ο συνεργάτης του συγκροτήματος James Ford στα Sound City Studios στο Los Angeles.
Τα τραγούδια γράφτηκαν κυρίως από τον Alex Turner (μέλος του συγκροτήματος) κατά την διάρκεια του 2010 και ηχογραφήθηκαν τον Ιανουάριο και Φεβρουάριο του 2011.

Το **"Suck It and See"** έλαβε καλές κριτικές από του κριτικούς, αλλά ήταν επιτυχημένο και διαφημιστικά. Από την πρώτη εβδομάδα κυκλοφορίας του κατέκτησε την πρώτη θέση στο Ηνωμένο Βασίλειο, πουλώντας πάνω από 82,000 αντίτυπα, πλησιάζοντας το επιτυχημένο άλμπουμ της Lady Gaga, Born This Way. Παγκοσμίως το άλμπουμ πούλησε 154,000 αντίτυπα την πρώτη εβδομάδα κυκλοφορίας του. Τον Ιούλιο το **"Suck It and See"** βραβεύτηκε με το Mojo award ως το Καλύτερο άλμπουμ του 2011 (Best Album of 2011).

Στις 5 Μαΐου του 2011, οι Arctic Monkeys ξεκίνησαν την παγκόσμια περιοδεία τους **"Suck It and See Tour"**, στην οποία ερμήνευαν τραγούδια και από τα τέσσερα έως τότε άλμπουμ τους. Επισκέφτηκαν την Βόρεια Αμερική, την Νότια Αμερική, την Ευρώπη, την Αυστραλία και την Ασία. Η περιοδεία τελείωσε στις 23 Ιουνίου 2012.

Κομμάτια
--------

| No. | Τίτλος | Διάρκεια |
| --- | --- | --- |
| 1. | "She's Thunderstorms" | 3:55 |
| 2. | "Black Treacle" | 3:35 |
| 3. | "Brick by Brick" | 2:59 |
| 4. | "The Hellcat Spangled Shalalala" | 3:00 |
| 5. | "Don't Sit Down 'Cause I've Moved Your Chair" | 3:04 |
| 6. | "Library Pictures" | 2:22 |
| 7. | "All My Own Stunts" | 3:52 |
| 8. | "Reckless Serenade" | 2:43 |
| 9. | "Piledriver Waltz" | 3:24 |
| 10. | "Love is a Laserquest" | 3:12 |
| 11. | "Suck It and See" | 3:46 |
| 12. | "That's Where You're Wrong" | 4:17 |

Συντελεστές
-----------

**Arctic Monkeys**

* Alex Turner - φωνή, κιθάρα
* Jamie Cook - κιθάρα
* Nick O'Malley - μπάσο, backing vocals
* Matt Helders - ντραμς, κρουστά, φωνή (κομμάτι 3), backing vocals

**Τεχνικό προσωπικό**

* James Ford – παραγωγή
* James Brown – μηχανικός
* Craig Silvey – μιξινγκ
* George Marino – mastering
* Sean Oakley – βοηθός μηχανικού
* David Covell – βοηθός μηχανικού
* Morgan Stratton – μιξινγκ βοηθός
* Bryan Wilson – μιξινγκ βοηθός

**Επιπλέον προσωπικό**

* Josh Homme – backing vocals (κομμάτι 7)
* Geoff Barradale – management
* Ian McAndrew – management
* Matthew Cooper – art direction, σχέδιο
* Jason Evans – art direction, σχέδιο
* Aaron Brown – φωτογραφία
Η **Κατερίνα Ιγγλέζη** είναι Ελληνίδα πολιτικός, πρώην βουλευτής Χαλκιδικής με τον ΣΥΡΙΖΑ (2012-2019).

Βιογραφικά στοιχεία
-------------------

Γεννήθηκε το 1967 και μεγάλωσε στην Ιερισσό της Χαλκιδικής. Πτυχιούχος του Τμήματος Δασολογίας και Φυσικού Περιβάλλοντος του ΑΠΘ, εργάστηκε επί 18 χρόνια στο Δασαρχείο Αρναίας. Από το 2003 εκλέγεται στην Επιτροπή Θεσσαλονίκης της Πανελλήνιας Κίνησης Δασολόγων.

Υπήρξε μέλος του Συνασπισμού κι έπειτα του ΣΥΡΙΖΑ από την ίδρυσή τους, και συμμετείχε σε κινήσεις της τοπικής αυτοδιοίκησης στη Χαλκιδική. Εκλέχτηκε βουλευτής Χαλκιδικής με τον ΣΥΡΙΖΑ τον Μάιο του 2012, τον Ιούνιο του 2012, τον Ιανουάριο του 2015 και τον Σεπτέμβριο του 2015. Το 2019 απέτυχε να επανεκλεγεί Βουλευτής Έχει συμμετάσχει σε διάφορες επιτροπές του Ελληνικού Κοινοβουλίου.

Παραπομπές
----------

1. ↑  «Κοινοβουλευτική Θητεία Βουλευτών Από Τη Μεταπολίτευση Ως Σήμερα». Ανακτήθηκε στις 8 Σεπτεμβρίου 2018.
2. ↑  Βιογραφικό, Προσωπικό ιστολόγιο της Κ.Ιγγλέζη
Συντεταγμένες: 35°7′55″N 25°52′38″E﻿ / ﻿35.13194°N 25.87722°E﻿ / 35.13194; 25.87722

Ο **Καψάς** είναι βουνό στο νησί της Κρήτης, στην Ελλάδα. Έχει υψόμετρο 1.002 μέτρων.

Το Όρος Καψάς βρίσκεται επί των ορίων μεταξύ των εδαφών του Δήμου Ιεράπετρας και του Δήμου Σητείας, εντός της Περιφερειακής Ενότητας Λασιθίου, στο ανατολικό τμήμα της Κρήτης. Η κορυφογραμμή του εκτείνεται από βορρά προς νότο, πλησίον των ανατολικών ακτών του Κόλπου Μιραμπέλου. Επί της ανατολικής πλευράς του Καψά βρίσκεται το Όρος Ορνό.

Παραπομπές
----------

1. ↑  *GEOnet Names Server*. 11  Ιουνίου 2018. -818956.
2. 1 2  «Τα Βουνά της Ελλάδας». *Πατριδογνωσία*. Ανακτήθηκε στις 1 Σεπτεμβρίου 2020.

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ελλάδα
 |

 |
Ο **Τίτιος Κουαρτίνος**, λατιν.: Titius Quartinus, (απεβ. το 235 μ.Χ.) ήταν Ρωμαίος σφετεριστής .

Μετά τον τέλος τού Αλέξανδρου Σεβήρου και τον σφετερισμό τού Μαξιμίνου Θράκα, μία μονάδα τοξοτών από την Οσροηνή της Μεσοποταμίας, ανακήρυξε τον Κουαρτίνο -πρώην κυβερνήτη της επαρχίας και φίλο τού Αυτοκράτορα Αλέξανδρου Σεβήρου- υποτίθεται παρά τη θέλησή του. Αυτοί οι τοξότες διοικούνταν από τον Μακέδο και ισχυρίστηκαν ότι ήθελαν εκδίκηση για τον θάνατο τού Αλέξανδρου. Ο ίδιος ο Κουαρτίνος είχε απολυθεί από τον στρατό από τον Μαξιμίνο μετά το τέλος του Αλεξάνδρου.

Αργότερα όμως ο Μακέδος πρόδωσε τον Κουαρτίνο, τον σκότωσε και παρουσίασε το κεφάλι του στον Μαξιμίνο· αλλά ο Μαξιμίνος εκτέλεσε και τον Μακέδο.

Η ιστορία του Κουαρτίνου γράφτηκε από τον ιστορικό Ηρωδιανό. Ωστόσο δεν τον αναφέρει κάποια άλλη ανεξάρτητη πηγή, και έτσι ορισμένοι μελετητές πιστεύουν ότι ο Κουαρτίνος είναι καθαρά εφεύρεση του Ηρωδιανού.

Πηγές
-----

* Ηρωδιανός, Ιστορία της Ρωμαϊκής Αυτοκρατορίας, 7,1,9-10
Με τον όρο κοινωνική ανάπτυξη εννοούνται κοινωνικές αλλαγές που περιλαμβάνουν την κοινωνική ένταξη των φτωχών και ευάλωτων ομάδων της κοινωνίας, με την ενδυνάμωση των ανθρώπων, τη θεμελίωση συνεκτικών και ανθεκτικών κοινωνιών και τη διαμόρφωση θεσμών προσιτών και υπόλογων στους πολίτες.

Βασικές έννοιες
---------------

Η κοινωνική ανάπτυξη ως ιδέα διασυνδέεται με κυβερνήσεις, κοινότητες, συμπεριλαμβανομένων των κοινοτήτων των ιθαγενών πληθυσμών, την κοινωνία των πολιτών και τον ιδιωτικό τομέα, μεταφράζοντας τη σύνθετη σχέση μεταξύ των κοινωνιών και κρατών. Τα εμπειρικά στοιχεία και η επιχειρησιακή εμπειρία δείχνουν ότι η κοινωνική ανάπτυξη προωθεί την οικονομική ανάπτυξη και οδηγεί σε καλύτερες παρεμβάσεις για τη διαμόρφωση καλύτερης ποιότητας ζωής.

Ως κοινωνική ανάπτυξη εννοείται η βελτίωση της ευημερίας του κάθε ατόμου στην κοινωνία, ώστε να μπορεί να αξιοποιήσει πλήρως τις δυνατότητές του. Η επιτυχία της κοινωνίας συνδέεται με την ευημερία του κάθε πολίτη.

Η Παγκόσμια Τράπεζα
-------------------

Η ατζέντα της κοινωνικής ανάπτυξης στην Παγκόσμια Τράπεζα υποστηρίζει τους συγκεκριμένους στόχους της ενδυνάμωσης των πολιτών, την κοινωνική ένταξη και την ασφάλεια, προτείνοντας:

* Για την ενδυνάμωση του πολίτη: διαμεσολάβηση με τους κυβερνητικούς φορείς και τρόπους να ακουστεί η φωνή των πολιτών
* Για την κοινωνική ενσωμάτωση: κοινωνική ένταξη και υπεύθυνα θεσμικά όργανα. Εδώ εννοείται η παροχή σε όλα τα άτομα και κοινωνικές ομάδες εργασίας, κατάλληλης στέγης, ιατρικής περίθαλψης, μόρφωσης, εκπαίδευσης κ.λπ.
* Για την ασφάλεια: κοινωνίες που θα είναι ανθεκτικές στην κοινωνική σύγκρουση

Κάθε ένας από τους προαναφερόμενους παράγοντες λειτουργεί σε διαφορετικό επίπεδο, αλλά όλοι είναι αλληλένδετοι και είναι απαραίτητοι για την κοινωνική βιωσιμότητα.

Σημειώσεις - παραπομπές
-----------------------

1. ↑  «Social Development». The World Bank. 7 Απριλίου 2016. Ανακτήθηκε στις 2 Σεπτεμβρίου 2016.
2. ↑  «What is social development?». Brunswick Canada. Ανακτήθηκε στις 2 Σεπτεμβρίου 2016.
3. ↑  «Social Inclusion». The World Bank. 15 Αυγούστου 2013. Ανακτήθηκε στις 2 Σεπτεμβρίου 2016.
Το **Κοινωνικό Μάρκετινγκ** προσδιορίζεται από τον σχεδιασμό καθώς και την εκτέλεση προγραμμάτων με σκοπό την προώθηση κοινωνικών αλλαγών χρησιμοποιώντας μεθόδους από το εμπορικό μάρκετινγκ. Αφορά τη χρήση αρχών και τεχνικών του μάρκετινγκ για την άσκηση επιρροής σε μια συγκεκριμένη ομάδα ανθρώπων προκειμένου να αποδεχθεί, να απορρίψει, να τροποποιήσει ή να αποβάλει εθελοντικά μια συμπεριφορά προς όφελος ατόμων καθως και ομάδων είτε της κοινωνίας ως συνολο. 

Η έννοια του **Κοινωνικού Μάρκετινγκ** εμφανίστηκε κατά την δεκαετία του 1950, όταν ο αμερικανός ψυχολόγος G. D. Wiebe έθεσε το περίφημο πλέον ερώτημα "Why can’t you sell brotherhood and rational thinking like you sell soap?" αναρωτήθηκε δηλαδή εάν μπορούσε να χρησιμοποιηθεί η διαφήμιση και για την προώθηση ιδεών, αξιών και συμπεριφορών ευεργετικών για το κοινωνικό σύνολο.

Το Κοινωνικό Μάρκετινγκ αποτελεί έναν από τους κλάδους του Μάρκετινγκ .

Παραπομπές
----------

1. ↑  *ΚΟΙΝΩΝΙΚΟ ΜΑΡΚΕΤΙΝΓΚ*.
2. ↑  «Social marketing» (στα αγγλικά). *Wikipedia*. 2021-11-06. .
Το **Κουαρτέτο εγχόρδων Νο. 2 σε Φα μείζονα**, Op. 32, είναι μουσική σύνθεση του Ρώσου μουσικού Πιοτρ Ίλιτς Τσαϊκόφσκι, που γράφτηκε μεταξύ του Δεκεμβρίου του 1873 και τον Ιανουαρίου του 1874. Βάσει των λεγομένων του Τσαϊκόφσκι, σε γράμμα που έγραψε στον αδελφό του, ονομάζει την εν λόγω σύνθεση το σπουδαιότερο έργο του (μέχρι τότε), λέγοντας ότι πρώτη φορά του βγήκε τόσο αβίαστα ένα κομμάτι τεσσάρων μερών, ολοκληρώνοντας το σχεδόν με τη μία.[1]

Το κουαρτέτο αποτελείται από τέσσερα μέρη: 1) Adagio – Moderato assai, quasi andantino, σε Φα μείζονα, 2) Allegro giusto, σε Ρε ύφεση μείζονα, 3) Andante ma non tanto , 3/4, σε Φα ελάσσονα και 4) Allegro con moto, 3/4, σε Φα μείζονα. Τα πρώτα δύο μέρη έχουν συνδυασμό ρυθμικών αξιών, με το πρώτο από 6/8 να καταλήγει σε 4/4 και το δεύτερο μέρος 6/8, 9/8 και να καταλήγει, όταν πάει στη Λα μείζονα, σε 3/4.

Παραπομπές
----------

1. ↑  *Tchaikovsky, a self Portrait* by Alexandra Orlova, OUP, 1990, (ISBN 0-19-315319-X)

Εξωτερικοί σύνδεσμοι
--------------------

* Παρτιτούρα του κομματιού στο IMSLP
Συντεταγμένες: 34°36′31.64152″S 58°22′41.90196″W﻿ / ﻿34.6087893111°S 58.3783061000°W﻿ / -34.6087893111; -58.3783061000

Το **Καφέ Τορτόνι** (ισπανικά: *Café Tortoni*) είναι ένα από τα πλέον ιστορικά καταστήματα της Αργεντινής, αλλά και πολυχώρος πολιτιστικών εκδηλώσεων, σημείο συνάντησης ανθρώπων της διανόησης, των τεχνών και της πολιτικής, από τα μέσα του 19ου αιώνα έως σήμερα. Ιδρύθηκε το φθινόπωρο του 1858 στην πρωτεύουσα της χώρας Μπουένος Άιρες, επί της Λεωφόρου Μαΐου (*825 Avenida de Mayo*) από το γάλλο μετανάστη *Jean Touan*, ο οποίος εμπνεύστηκε την ονομασία της επιχείρησης από ένα παρόμοιο κατάστημα που λειτουργούσε ήδη στο Παρίσι στη *Boulevard des Italiens* και όπου συνήθιζαν να συχνάζουν οι εκπρόσωποι της πνευματικής ζωής της γαλλικής μητρόπολης.

Τον Μάιο του 1926 στο κελάρι του Café Tortoni ιδρύθηκε η Ένωση Καλλιτεχνών *La Pena* από ζωγράφους, συγγραφείς, μουσικούς και δημοσιογράφους με επικεφαλής τον Benito Quinquela Martín. Θαμώνες του μαγαζιού υπήρξαν κατά καιρούς διάσημα πρόσωπα των γραμμάτων και τεχνών όπως οι Κάρλος Γκαρντέλ (Carlos Gardel), Φεδερίκο Γκαρθία Λόρκα, Jorge Luis Borges, αλλά και γνωστοί πολιτικοί και μονάρχες σαν τον πρόεδρο της Αργεντινής Marcelo T. De Alvear ή τον Ισπανό βασιλιά Don Juan Carlos de Borbon, τη Χίλαρι Κλίντον κ.α.

Αποτέλεσε επίσης έδρα γνωστών περιοδικών όπως τα «*El Grillo de Papel*», «*El Escarabajo de Oro*», «*El Ornitorrinco*» τα οποία συνέβαλαν στην πνευματική ανύψωση των αναγνωστών της εποχής τους. Το Καφέ Τορτόνι έχει ανακηρυχθεί τόπος ιδιαίτερου καλλιτεχνικού ενδιαφέροντος από το *Honolable Deliberative Council* της πόλης του Μπουένος Άιρες και θεωρείται από τα πλέον αναγνωρίσιμα σημεία παγκοσμίως.

Παραπομπές
----------

1. ↑  *The Top 10 Most Beautiful Cafes in the World*

Εξωτερικοί σύνδεσμοι
--------------------

* Επίσημη ιστοσελίδα του καταστήματος Αρχειοθετήθηκε 2017-02-27 στο Wayback Machine.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 166145911045927060417

 |

 |
Η **TTRAM** (Twin Transistor RAM) είναι ένας νέος τύπος μνήμης σε ανάπτυξη από την Renesas που ανήκει στην κατηγορία των πτητικών μνημών. Δηλαδή κρατάει τις πληροφορίες μόνο όσο τροφοδοτείται με ηλεκτρικό ρεύμα. Η TTRAM είναι παρόμοια με την συμβατική DRAM που λειτουργεί με την τεχνολογία ενός τρανζίστορ ενός πυκνωτή, αλλά εξαλείφει τον πυκνωτή, βασιζόμενη στο αιωρούμενο φαινόμενο σώματος (floating body effect) της τεχνολογίας «πυριτίου σε μονωτή» (Silicon on Insulator technology, SOI). Το φαινόμενο αυτό δημιουργεί χωρητικότητα μεταξύ των τρανζίστορ και του μονωτικού στρώματος, το οποίο αρχικά είναι ανεπιθύμητο, αλλά εδώ χρησιμοποιείται για να αντικαταστήσει τον πυκνωτή. Δεδομένου ότι ένα τρανζίστορ που δημιουργήθηκε με τη τεχνολογία πυρίτιο σε μονωτή (SOI) είναι κάπως μικρότερο από έναν πυκνωτή, η TTRAM προσφέρει υψηλότερη πυκνότητα από τα συμβατικά DRAM. Δεδομένου ότι οι τιμές συνδέονται σε μεγάλο βαθμό με την πυκνότητα, η TTRAM θεωρητικά είναι λιγότερο δαπανηρή. Ωστόσο, η απαίτηση που πρέπει να βασίζεται σε SOI γραμμές παραγωγής, που είναι σήμερα η «αιχμή», καθιστά το κόστος απρόβλεπτη σε αυτό το σημείο.

Στο κελί μνήμης TTRAM είναι δύο τρανζίστορ που συνδέονται σειριακά σε ένα υπόστρωμα SOI. Το ένα είναι ένα τρανζίστορ πρόσβασης, ενώ το άλλο χρησιμοποιείται ως τρανζίστορ αποθήκευσης και εκπληρώνει την ίδια λειτουργία με τον πυκνωτή σε ένα συμβατικό κελί DRAM. Αναγνώσεις και οι εγγραφές δεδομένων πραγματοποιούνται σύμφωνα με την κατάσταση του τρανζίστορ πρόσβασης και της επαγωγικής δυναμικής κατάστασης του τρανζίστορ αποθήκευσης. Το γεγονός ότι οι ενέργειες των κελιών μνήμης TTRAM δεν απαιτούν βήμα προς βήμα τάσης ή αρνητικής τάσης, όπως κάνουν τα κελιά των DRAM, κάνει το νέο σχεδιασμό των κελιών μνήμης κατάλληλο για χρήση με τις μελλοντικές λεπτότερες διαδικασίες και χαμηλότερες τάσεις λειτουργίας.

Με την Renesas TTRAM, ένα σήμα ανάγνωσης από το κελί μνήμης εμφανίζεται ως διαφορά ρεύματος στο τρανζίστορ. Ένας ενισχυτής αίσθησης ρεύματος ανιχνεύει τη διαφορά αυτή με μεγάλη ταχύτητα, χρησιμοποιώντας ένα κελί μνήμης αναφοράς που επιτρέπει την αξιόπιστη ταυτοποίηση των επιπέδων δεδομένων 0 και 1. Αυτή η μέθοδος ανάγνωσης μειώνει σημαντικά την κατανάλωση ενέργειας με την κατάργηση της φόρτωσης και εκφόρτωσης των γραμμών bit, ενέργειες που απαιτούνται για την ανάγνωση των κελιών μνήμης DRAM.

Σε ένα τσιπ δοκιμής μνήμης TTRAM 2 Mbit, κατεργασμένο με διαδικασία 130nm SOI CMOS, επιτεύχθηκε λειτουργία 250MHz για τη διαρκή παραγωγή δεδομένων και 133MHz για την τυχαία λειτουργία πρόσβασης, ενώ διαχέουν την ενεργό δύναμη του μόνο 148mW. Αυτό είναι 43 % λιγότερη κατανάλωση ενέργειας από ένα ενσωματωμένο συμβατικό DRAM. 

Μια παρόμοια τεχνολογία είναι η μνήμη Z-RAM, η οποία χρησιμοποιεί μόνο ένα τρανζίστορ και επομένως έχει ακόμη υψηλότερη πυκνότητα από την TTRAM.

Πηγές
-----

*
Η κοινωνική μνήμη αναφέρεται στο παρελθόν, συμβάλλει στη διαδικασία της κοινωνικοποίησης και ιδεολογιοποίησης των υποκειμένων. Μεταβιβάζει από γενιά σε γενιά το παρελθόν, το οποίο επέφερε ανατρεπτικές αλλαγές στη ζωή του ατόμου και της κοινωνίας. Το περιεχόμενο της δεν είναι ομοιόμορφο και συναινετικό για όλα τα άτομα και τις κοινωνικές ομάδες. Μπορούμε να πούμε ότι προσαρμόζεται στην κοινωνιο-ψυχολογική ταυτότητα του υποκειμένου. Η κοινή γνώμη αντιπαραθέτει τη μνήμη στη λήθη, προσδίδοντας μια θετική σημασία στη μνήμη και μια αρνητική στη λήθη. Αυτές οι δύο είναι δύο όψεις της κοινωνικής σκέψης. Η μνήμη συμμετέχει στον ορισμό της ταυτότητας, μας φέρνει σε επαφή με τις ρίζες μας και δείχνει το μέλλον μας.

Γενεακό φαινόμενο
-----------------

Η έννοια της γενιάς σύμφωνα με τον Karl Mannheim ορίζεται σε συγκεκριμένα χωρο-χρονικά πλαίσια, μιλάμε για μια ομάδα που έχουν κοινή βιωματική αντίληψη, κοινή δομή μνήμης. Αφορά μια ομάδα ατόμων που γεννήθηκαν την ίδια εποχή, δέχθηκαν τις ίδιες επιρροές και είχαν την ίδια ιστορική, κοινωνική και πολιτική τύχη.

Αυτοβιογραφική μνήμη
--------------------

Αναφέρεται στα γεγονότα του παρελθόντος που σημάδεψαν το άτομο και τη κοινωνία. Μπορεί να είναι προσωπική- οικογενειακή, που σχετίζεται με προσωπικές εμπειρίες και βιώματα και κοινωνική, η οποία εσωτερικεύει το κοινωνικό περιβάλλον. Συνήθως τα άτομα θυμούνται τα πιο σημαντικά γεγονότα και αυτά γίνονται σημεία αναφοράς για την ανεύρεση άλλων γεγονότων, θυμούνται καλύτερα την αρχή και το τέλος των γεγονότων και συχνά τα αυτοβιογραφικά γεγονότα αλληλεπιδρούν με τα δημόσια κοινωνικοπολιτικά γεγονότα. Έχουμε διάκριση σε αυτοβιογραφική μνήμη και λήθη. Η τελευταία αναφέρεται σε γεγονότα, τα οποία τα άτομα δεν επιθυμούν να είχαν συμβεί, επειδή αφορούν προβληματικές καταστάσεις, όμως αποτελούν αντικείμενο συζήτησης και έτσι λυτρώνονται. Υπάρχουν γεγονότα όμως που στιγματίζουν την ταυτότητα των υποκειμένων και συνθέτουν την κοινωνική λήθη και αποσιωπώνται, καθώς αποτελούν απαγορευμένη κοινωνικά αλήθεια. Είναι η λήθης φάρμακο και λήθη φαρμάκι, η πρώτη ανακουφίζει και η δεύτερη διαγράφει οποιοδήποτε μνημονικό ίχνος. Τα άτομα μικρής ηλικίας έχουν αυτοβιογραφική μνήμη εγωκεντρική ενώ μεγαλύτερης κοινωνιο-κεντρική.

Ψυχολογιοποίηση
---------------

Όταν το κοινωνικό υποκείμενο γίνεται στόχος κοινωνικής λήθης, μπορούμε να μιλήσουμε για τη διαδικασία ψυχολογιοποίησης που προτάθηκε από τον Παπαστάμου(1989). Ο μηχανισμός αυτός ενεργοποιείται όταν κάτι *διαφορετικό* αναστατώνει τη συνοχή και ομοιομορφία του κοινωνικού πεδίου, ψυχολογιοποιούμε τις ιδέες και συμπεριφορές που εκφράζουν διαφωνία. Για την διατήρηση της κοινωνικής τάξης, προσπαθούμε να ακυρώσουμε το δράστη, όταν η συμπεριφορά του παρεκκλίνει από αυτό που θεωρείται φυσιολογικό.

Βιβλιογραφία
------------

* Άννα Μαντόγλου, *Μνήμες ατομικές-συλλογικές-ιστορικές*, εκδόσεις Ελληνικά Γράμματα.
Φωτογραφία του κομήτη τις 11 Ιανουαρίου 1974
Ο **Κομήτης Κόχουτεκ** (Kohoutek), με επίσημο προσδιορισμό **C/1973 E1**, **1973 XII** και **1973f**, ήταν κομήτης μακράς περιόδου που ανακαλύφθηκε στις 7 Μαρτίου 1973 από τον Τσέχο αστρονόμο Λούμπος Κόχουτεκ. Ο κομήτης ανακαλύφθηκε κατά τη διάρκεια μιας έρευνας για αστεροειδείς. Έφτασε στο περιήλιό του, σε απόσταση 0,14 ΑΜ, στις 28 Δεκεμβρίου του ίδιου έτους. Υπολογίζεται ότι το επόμενο περιήλιό του θα είναι σε 75.000 χρόνια περίπου.

Πριν το περιήλιό του, ο κομήτης είχε χαρακτηριστεί από τα μέσα μαζικής ενημέρωσης ως ο «κομήτης του αιώνα». Παρόλα αυτά, ο κομήτης δεν ανταποκρίθηκε στις προσδοκίες, και θεωρείται ως μια απογοήτευση. Ωστόσο, έγινε αρκετά λαμπρός τις ημέρες κοντά το περιήλιο, με φαινόμενο μέγεθος -1 με -3, όταν παρατηρήθηκε από τους αστροναύτες στο διαστημικό σταθμό *Skylab*. Ο κομήτης ήταν ορατός με γυμνό οφθαλμό από τα τέλη Νοεμβρίου μέχρι τα τέλη Ιανουαρίου. Στα μέσα Δεκεμβρίου είχε φαινόμενο μέγεθος +4, ενώ τελευταία φορά που εντοπίστηκε πριν το περιήλιο ήταν στις 22 Δεκεμβρίου, όταν είχε φαινόμενο μέγεθος +2 και μια μικρή ουρά. Την πρωτοχρονιά του 1974 εντοπίστηκε στο λυκόφως ως αντικείμενο μηδενικού μεγέθους, αλλά η λαμπρότητά του έπεσε γρήγορα και στις 5 Ιανουαρίου είχε φαινόμενο μέγεθος +3. Στα μέσα του μήνα είχε μια αχνή ουρά μήκους 15 με 20 μοίρες και μέγεθος +4,5. Στα τέλη Ιανουαρίου ήταν στο όριο παρατηρήσεως με γυμνό οφθαλμό.

Παρατηρήσεις στο ορατό και το υπέρυθρο φως οδήγησαν πολλούς επιστήμονες στο συμπέρασμα ότι ο Κοχούτεκ ήταν στην πραγματικότητα ένα αντικείμενο της Ζώνης Κάιπερ, γεγονός που θα εξηγούσε τον μειωμένο ρυθμό παραγωγής αερίων και τη σχετικά βραχώδη σύσταση.

Παραπομπές
----------

1. ↑  «O Κομήτης Κόχουτεκ προσεγγίζει τη Γη» *Μακεδονία*, 19/12/1973, σελ.: 6
2. ↑  «New 'Sun-Skirting' Comet Could Provide Dazzling Display in 2013». *Universe Today*. Ανακτήθηκε στις 26 Σεπτεμβρίου 2012.
3. ↑  John Bortle (1998): «The Bright Comet Chronicles»
4. ↑  Mystery of Kohoutek

Εξωτερικοί σύνδεσμοι
--------------------

* Οι παρατηρήσεις του κομήτη από το *Skylab*
* Comet of the Century Αρχειοθετήθηκε 2013-08-17 στο Wayback Machine. Το άρθρο του περιοδικού *TIME*, 4 Ιουνίου 1973, πάνω στην «ουράνια επίδειξη»
* Kohoutek: Comet of the Century Αρχειοθετήθηκε 2013-08-17 στο Wayback Machine. Το άρθρο του περιοδικού *TIME*, 17 Δεκεμβρίου 1973, για τον κομήτη και τους κομήτες στην Ιστορία
Το **Κουαρτέτο Σνάιντερχαν** ήταν κουαρτέτο εγχόρδων. Πήρε την ονομασία του από το πρώτο του βιολί, τον Βόλφγκανγκ Σνάιντερχαν.

Ο Σνάιντερχαν γεννήθηκε στη Βιέννη το 1915 και υπήρξε μαθητής του Γιούλιους Βίνκλερ και του Όττοκαρ Σέβτσικ. Άρχισε την καριέρα του ως παιδί-θαύμα και 17 μόλις χρονών ανέλαβε τη θέση του κοντσερτίνο στη Συμφωνική ορχήστρα της Βιέννης. Το 1937 ήταν εξάρχων στην Κρατική Όπερα και λίγο αργότερα κάθισε δίπλα στον διάσημο Άρνολντ Ροζέ, στα πρώτα βιολιά της Φιλαρμονικής.
Την άνοιξη του 1938, με τους εξάρχοντες αυτής της ορχήστρας, τον Όττο Στράσερ, τον Ερνστ Μόραβετς και τον Ρίχαρντ Κρότσακ, ίδρυσε το Κουαρτέτο του, το οποίο θεωρείται συνέχεια του «Ροζέ Κουαρτέτ». 

Μετά από τη θριαμβευτική εμφάνιση του συγκροτήματος στο Φεστιβάλ της Βόννης, η εταιρία «Μουζικφρόιντε» κάλεσε το κουαρτέτο για μια σειρά συναυλιών. Στον πρώτο κύκλο έδωσε 32 συναυλίες με 29 διαφορετικά προγράμματα. Ο Στράσερ έλεγε ύστερα από καιρό, ότι είναι αδύνατο να ξεχάσει την πνευματική συνεργασία των τεσσάρων μελών, την επίμονη επεξεργασία τους πάνω σε κάθε μουσικό έργο, καθώς και την ερμηνευτική τους συνοχή, με το ίδιο εκφραστικό ύφος, κάτω από την καθοδήγηση του Σνάιντερχαν.

Το 1945, μετά τον πόλεμο, η δραστηριότητα του κουαρτέτου αναπτύχθηκε με συναυλίες στο Φεστιβάλ του Σάλτσμπουργκ, της Λουκέρνης και με εμφανίσεις σε όλη την Ευρώπη.
Όταν το 1949 ο Σνάιντερχαν αποφάσισε να αφοσιωθεί αποκλειστικά στις σολιστικές του παρουσίες, το Κουαρτέτο με το όνομά του, μετά από έντεκα χρόνια μουσικής προσφοράς, διαλύθηκε.

Ηχογραφήσεις του Κουαρτέττου διασώθηκαν ελάχιστες και είναι εκείνες που έγιναν στην Αυστριακή και τη Βαυαρική Ραδιοφωνία μέσα στη δεκαετία του ’40.

Πηγές
-----

* Gottfried kraus: Das Sneiderhanquartett – Εκδ. Orfeo
* Riemann Musik Lexikon – Εκδ. B. Schotts Söhns
Στην θεωρία αριθμών, η **Κινεζική υπόθεση** είναι να μια μη αποδεδειγμένη εικασία που αναφέρει ότι ένας ακέραιος n είναι πρώτος αν και μόνο αν ικανοποιεί την προϋπόθεση ότι {\displaystyle 2^{n}-2} διαιρείται με το n—με άλλα λόγια, ότι ο ακέραιος n είναι πρώτος αν και μόνο αν υπάρχει. Είναι αλήθεια ότι αν το n είναι πρώτος, τότε υπάρχει (αυτή είναι μια ειδική περίπτωση μικρού θεωρήματος του Φερμά). Ωστόσο, το αντίστροφο (αν υπάρχει τότε *το n* είναι πρώτος) είναι ψευδές, και επομένως η υπόθεση στο σύνολό της είναι ψευδής. Το μικρότερο αντιπαράδειγμα είναι *n* = 341 = 11×31. Οι Σύνθετοι αριθμοί *n*, για την οποία το {\displaystyle 2^{n}-2} διαιρείται με το n ονομάζεται αριθμοί Πουλέ. Είναι μια ειδική κατηγορία των ψευτοπρώτων αριθμών του Φερμά.

Ιστορία
-------

Κάποτε, και ακόμη μερικές φορές, αναφερόταν λανθασμένα ότι είναι αρχαίας Κινεζικής προέλευσης, ενώ στη πραγματικότητα η Κινεζική υπόθεση προέρχεται από τα μέσα του 19ου αιώνα από το έργο του μαθηματικού Λι Σανλάν της Δυναστείας Τσινγκ (1811-1882). Ο Λι Σανλάν αργότερα κατάλαβε ότι η δήλωσή του ήταν λανθασμένη και το αφαίρεσε από το μετέπειτα έργο του, αλλά αυτό δεν ήταν αρκετό για να αποτρέψει εμφάνιση της ψευδής πρότασης του αλλού υπό το όνομά του. Μια λάθος μετάφραση στο έργο του Τζιν το 1898 δημιούργησε την εικασία με την περίοδο του Κομφούκιου και γέννησε τον μύθο περί αρχαίας προέλευσης.

Παραπομπές
----------

1. ↑  Ribenboim, Paulo (2006). *The Little Book of Bigger Primes*. Springer Science & Business Media. σελίδες 88–89. ISBN 9780387218205.
2. ↑  Needham, Joseph (1959). *Science and Civilisation in China*. 3: Mathematics and the Sciences of the Heavens and the Earth. In collaboration with Wang Ling. Cambridge, England: Cambridge University Press. σελ. 54.  (all of footnote d)

Βιβλιογραφία
------------

* Dickson, Leonard Eugene (2005), *History of the Theory of Numbers, Vol. 1: Divisibility and Primality*, New York: Dover, ISBN 0-486-44232-2
* Erdős, P. (1949), «On the Converse of Fermat's Theorem», *American Mathematical Monthly* **56** (9): 623–624, doi:10.2307/2304732
* Honsberger, R. (1973), «An Old Chinese Theorem and Pierre de Fermat», *Mathematical Gems*, **I**, Washington, DC: Math. Assoc. Amer. σελ. 1–9
* Jeans, J. H. (1898), «The converse of Fermat's theorem», *Messenger of Mathematics* **27**: 174
* Needham, Joseph (1959), «Ch. 19», *Science and Civilisation in China, Vol. 3: Mathematics and the Sciences of the Heavens and the Earth*, Cambridge, England: Cambridge University Press
* Han Qi (1991), *Transmission of Western Mathematics during the Kangxi Kingdom and Its Influence Over Chinese Mathematics*, Beijing: Ph.D. thesis
* Ribenboim, P. (1996), *The New Book of Prime Number Records*, New York: Springer-Verlag, σελ. 103–105, ISBN 0-387-94457-5
* Shanks, D. (1993), *Solved and Unsolved Problems in Number Theory* (4th έκδοση), New York: Chelsea, σελ. 19–20, ISBN 0-8284-1297-9
* Li Yan; Du Shiran (1987), *Chinese Mathematics: A Concise History*, Oxford, England: Clarendon Press, ISBN 0-19-858181-5
Η **κοινωνική απόδειξη**, ένας όρος που επινοήθηκε από τον Ρόμπερτ Σιαλντίνι το 1984 στο βιβλίο του με τίτλο *influence*, είναι επίσης γνωστός και ως **ενημερωτική κοινωνική επιρροή**, ή **πληροφοριακή κοινωνική επιρροή**. Περιγράφει ένα ψυχολογικό και κοινωνικό φαινόμενο στο οποίο οι άνθρωποι αντιγράφουν και μιμούνται τις ενέργειες των άλλων στην προσπάθειά τους να συμπεριφερθούν κατάλληλα σε μια δεδομένη κατάσταση. 

Η κοινωνική απόδειξη θεωρείται εξέχουσα σε αμφίβολες κοινωνικές καταστάσεις όπου οι άνθρωποι δεν μπορούν να προσδιορίσουν τον κατάλληλο *τρόπο συμπεριφοράς* και προέρχεται από την υπόθεση ότι οι γύρω άνθρωποι έχουν περισσότερες γνώσεις για την τρέχουσα κατάσταση. 

Τα αποτελέσματα της κοινωνικής επιρροής μπορούν να φανούν στην τάση των ομάδων με πολλά μέλη να συμμορφώνονται με αποφάσεις, είτε είναι σωστές είτε λανθασμένες. Αυτό το φαινόμενο αναφέρεται σε κάποιες δημοσιεύσεις ως συμπεριφορά αγέλης. Αν και η κοινωνική απόδειξη αντικατοπτρίζει ένα λογικό κίνητρο να αντιληφθεί και να συνυπολογίσει το άτομο τις γνώσεις που οι άλλοι ήδη κατέχουν, η επίσημη έρευνα δείχνει ότι μπορεί να κάνει τους ανθρώπους να συγκλίνουν υπερβολικά γρήγορα σε μια διαφορετική επιλογή, με αποτέλεσμα οι αποφάσεις των ακόμη μεγαλύτερων κοινωνικών ομάδων ενδεχωμένως να στηρίζονται σε πολύ λίγες πληροφορίες (βλέπε καταρράκτες πληροφοριών). 

Η κοινωνική απόδειξη είναι ένας τύπος κομφορμισμού και συμμόρφωσης. Όταν ένα άτομο βρίσκεται σε μια κατάσταση όπου δεν είναι σίγουρο για τον τρόπο που θα έπρεπε να συμπεριφερθεί, συχνά κοιτάζει τους άλλους για ενδείξεις και στοιχεία σχετικά με τη σωστή συμπεριφορά. Όταν "συμμορφωνόμαστε επειδή πιστεύουμε ότι η ερμηνεία των άλλων για μια ασαφή κατάσταση είναι πιο ακριβής από τη δική μας και ότι αυτή η ερμηνεία θα μας βοηθήσει να επιλέξουμε τις κατάλληλες συμπεριφορές και ενέργειες", τότε έχουμε το φαινόμενο της κοινωνικής απόδειξης. Αυτό έρχεται σε αντίθεση με την κανονιστική κοινωνική επιρροή όπου ένα άτομο συμμορφώνεται για να είναι αρεστό ή αποδεκτό από τους άλλους. 

Η κοινωνική απόδειξη συχνά οδηγεί όχι μόνο στην δημόσια συμμόρφωση του ατόμου (συμμόρφωση με τη συμπεριφορά των άλλων δημοσίως χωρίς απαραίτητα να υπάρχει η πεποίθηση ότι αυτή η συμπεριφορά είναι σωστή), αλλά και στην προσωπική αποδοχή (σύμπνοια με την συμπεριφορά των άλλων λόγω αληθινής πεποίθησης ότι οι άλλοι είναι σωστοί). Η κοινωνική απόδειξη είναι πιο ισχυρή όταν η ανάγκη να είσαι σωστός και ακριβής είναι πιο σημαντική, και όταν οι άλλοι θεωρούνται ειδικοί, γνώστες του αντικειμένου ή/και ιδιαίτερα ευφυείς.

Παραπομπές
----------

1. ↑  Aronson, E. Wilson, T.D. & Akert, A.M. (2005). Social Psychology (5th ed.). Upper Saddle River, NJ: Prentice Hall.
2. ↑  Kelman, H. C. (1 March 1958). «Compliance, identification, and internalization three processes of attitude change». *Journal of Conflict Resolution* **2** (1): 51–60. doi:10.1177/002200275800200106. .
Ο **Κλεόστρατος ο Τενέδιος** (περ. 520 π.Χ./548 π.Χ. – 432 π.Χ.) ήταν αρχαίος Έλληνας αστρονόμος.

Βίος και έργο
-------------

Γεννήθηκε στην Τένεδο και ίσως ήταν σύγχρονος του Χαλδαίου αστρονόμου Naburimannu. Σύμφωνα με ορισμένους μελετητές, ο Κλεόστρατος εισήγαγε τον Ζωδιακό Κύκλο, αρχίζοντας με τον Κριό και τον Τοξότη. Ακόμα, θρυλείται ότι εισήγαγε στην Ελλάδα το ηλιακό ημερολόγιο από τους Βαβυλώνιους.

Ο Κενσορίνος (*De Die Natali*, 18) θεωρεί τον Κλεόστρατο τον πραγματικό εισηγητή της *οκταετηρίδος*, ενός κύκλου οκτώ ετών μετά τον οποίο οι σεληνιακοί μήνες επανέρχονταν στις ίδιες περίπου ημερομηνίες του ηλιακού έτους. Η οκταετηρίς συνήθως αποδίδεται στον Εύδοξο και ήταν σε χρήση πριν τον Κύκλο του Μέτωνος των 19 ετών. Ο Θεόφραστος (*De Sign. Pluv*. σ. 239, έκδοση του 1541) αναφέρει τον Κλεόστρατο ως μετεωρολογικό παρατηρητή, μαζί με τον Ματρικέτα τον Μηθύμνιο και τον Φαεινό τον Αθηναίο.

Ο Γάιος Ιούλιος Υγίνος (*Poetica Astronomica*, ii. 13) αναφέρει ότι ο Κλεόστρατος ήταν ο πρώτος που υπέδειξε τους δύο αστέρες στον Ηνίοχο που ήταν γνωστοί στους αρχαίους Έλληνες ως «αι έριφοι» και στους Ρωμαίους ως *Haedi*.

Πηγές
-----

* «Εισήγαγε ο Κλεόστρατος τον βαβυλωνιακό ζωδιακό στην Ελλάδα;» *(Κατάλογος άρθρων)*

Δείτε επίσης
------------

* Ο κρατήρας Κλεόστρατος στη Σελήνη έχει ονομασθεί έτσι προς τιμή του.

Εξωτερικοί σύνδεσμοι
--------------------

* Κερκινέογλου Απόστολος, Διακεκριμένοι Τενέδιοι, Κλεόστρατος ο Τενέδιος, αστρονόμος Αρχειοθετήθηκε 2016-03-05 στο Wayback Machine.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 34843519
* ISNI: 0000 0000 0325 7806
* GND: 102385262

 |

 |
Το ***Psycho Diver*** (ιαπωνικά: サイコダイバー　魔性菩薩, Χέπμπορν: *Psycho Diver: Mashō Bosatsu*, γνωστό και ως *Psycho Diver: Soul Siren*) είναι ιαπωνική νεο-νουάρ ταινία anime τρόμου και επιστημονικής φαντασίας που σκηνοθετήθηκε από το Μαμόρου Κάνμπε. Το σενάριό της γράφτηκε από τους Τοσιάκι Καγουάμουρα και Τασουχίκο Ουραχάτα, ενώ βασίζεται στη νουβέλα με το ίδιο όνομα, του Μπάκου Γιουμεμάκουρα. Κυκλοφόρησε στην Ιαπωνία στις 21 Μαΐου του 1997 σε μορφή VHS, και στις 21 Ιουλίου του 2008 σε DVD από την Urban Vision.

Σενάριο
-------

Η ταινία περιστρέφεται γύρω από την ιστορία του Μποσουτζίμα (Τζότζι Νακάτα, Μάικλ Σκοτ Ράιαν), ενός ώριμου άνδρα Δύτη Ψυχών (Psycho Diver). Έχει, δηλαδή, την υπερφυσική ικανότητα να μπαίνει στις ψυχές άλλων ανθρώπων, με τη βοήθεια της τεχνολογίας μέσω εξωμοίωσης, και με κίνδυνο να χάσει τη ζωή του στη διαδικασία. Του ανατίθεται να διεισδύσει στην ψυχή μία νεαρής τραγουδίστριας, της Γιούκι (Τζούνκο Ιγουάο, Σέρι Λιν) από την αδερφή της Κιόκο (Ατσούκο Τανάκα). Η κοπέλα στοιχειώνεται από βίαιες αναμνήσεις, με αποτέλεσμα να μη μπορεί να τραγουδήσει. Στην πορεία, ανακαλύπτει ότι διαθέτει ψυχικές ικανότητες, τις οποίες δεν μπορεί να ελέγξει. Ως αποτέλεσμα, σκοτώνει όσους όσους Psycho Diver προσπαθούν να μπουν στην ψυχή της για να τη βοηθήσουν. Όταν μπαίνει μέσα της ο Μποσουτζίμα, μαθαίνει για τη ζωή και τα παιδικά χρόνια της. Η κοπέλα, ήδη από την παιδική της ηλικία, είχε τεράστιες ψυχικές δυνάμεις. Όταν οι γονείς της χώρισαν, μεγάλωσε μόνη. Κάποια στιγμή η μητέρα της, Αντζέλικα (Ατσούκο Τανάκα, Αϊόνα Μόρις), επέστρεψε για να της κληροδοτήσει την αρχηγική της θέση, στην αίρεση που οδηγούσε. Λίγο πριν το καταφέρει, εμφανίζεται ο πατέρας της Γιούκι, και σκοτώνει την Αντζέλικα.

Υποδοχή
-------

Το *Psycho Diver* έλαβε μέτριες κριτικές, σημειώνοντας βαθμολογίες 5,6 στην IMDb από 86 και 5,96 στο MyAnimeList από 830 ψήφους. Ωστόσο, η ταινία θεωρείται καλτ. Ο Γουέην Σόρτγουορθ του The Spinning Image χαρακτήρισε την ταινία "εντυπωσιακή, με πολλά να συμβαίνουν στην πολύ σύντομη διάρκειά του".

Παραπομπές
----------

1. ↑  «Psycho Diver: Soul Siren (OAV) [Release dates] - Anime News Network». *www.animenewsnetwork.com*. Ανακτήθηκε στις 4 Νοεμβρίου 2016.
2. ↑  Kanbe, Mamoru (1997-08-26), *Psycho Diver: Masei Rakuryu*, ανακτήθηκε στις 2016-11-04
3. ↑   *Psycho Diver: Mashou Bosatsu*, ανακτήθηκε στις 2016-11-04
4. ↑  «Psycho Diver Soul Siren Review (1995)». *www.thespinningimage.co.uk*. Ανακτήθηκε στις 4 Νοεμβρίου 2016.

Εξωτερικοί σύνδεσμοι
--------------------

* Κριτική στο The Spinning Image
* Το Psycho Diver στο Anime News Network
* Το Psycho Diver στην IMDb
* Το Psycho Diver στο MyAnimeList
* Το Psycho Diver στην aniDB
Ο **Κυθήριος** ή *Κύθηρος*, όπως αναφερόταν στην αρχαιότητα, είναι μικρός ποταμός της Ηλείας ένας από τους παραποτάμους του Αλφειού. 

Πηγάζει κοντά στο χωριό Πουρνάρι όπου έπειτα ρέει στα νότια και την πεδιάδα της Ολυμπίας και συναντά τον Αλφειό στην βόρεια όχθη του. Τον Κυθήριο αναφέρει και ο Στράβωνας αλλά και ο Παυσανίας όπου μας λέει στο πέρασμα από την αρχαία Ηράκλεια υπήρχαν ιαματικές πηγές κι ιερό των Ιωνιάδων νυμφών όπου θεραπεύονταν πολλές νόσοι. Μέχρι και σήμερα μετά από 2.000 χρόνια τα νερά των ιαματικών πηγών που υπάρχουν ακόμα στο Πουρνάρι χύνονται στον ποταμό λίγο έξω από το χωριό.

Μετά την ίδρυση του Ελληνικού κράτους και την σύσταση των πρώτων Δήμων του, στην περιοχή της Ηλείας και συγκεκριμένα γύρω από τον ποταμό Κυθήριο, δημιουργήθηκε ο Δήμος Κυθηρίων {περιελάμβανε τα χωριά: Στρέφι, Σμίλα, Ηράκλεια (Μπρούμα), Πουρνάρι, Κριεκούκι (Πελόπιο), Πλάτανος, Καυκωνία (Καυκανιά), Φλόκα, Δρούβα}.

Παραπομπές
----------

1. ↑  Παυσανίας, «Ελλάδος περιήγησις», Ηλιακών Β 22,7, (VI, 22, 7): [...] "[22.7] ἀπέχει δὲ ὡς πεντήκοντα Ὀλυμπίας σταδίους κώμη τε Ἠλείων Ἡράκλεια καὶ πρὸς αὐτῇ **Κύθηρος ποταμός**: πηγὴ δὲ ἐκδιδοῦσα ἐς τὸν ποταμὸν καὶ νυμφῶν ἐστιν ἱερὸν ἐπὶ τῇ πηγῇ. ὀνόματα δὲ ἰδίᾳ μὲν ἑκάστῃ τῶν νυμφῶν Καλλιφάεια καὶ Συνάλλασις καὶ Πηγαία τε καὶ Ἴασις, ἐν κοινῷ δέ σφισιν ἐπίκλησις Ἰωνίδες. λουομένοις δὲ ἐν τῇ πηγῇ καμάτων τέ ἐστι καὶ ἀλγημάτων παντοίων ἰάματα: καλεῖσθαι δὲ τὰς νύμφας ἀπὸ Ἴωνος λέγουσι τοῦ Γαργηττοῦ, μετοικήσαντος ἐνταῦθα ἐξ Ἀθηνῶν". [...]

Πηγές
-----

* Ηλειακά : Ήτοι αρχαιολογική, γεωγραφική και ιστορική συγγραφή πασών των Ηλειακών χωρών από των αρχαιοτάτων μέχρι των καθ' ημάς χρόνων / Υπό Γεωργίου Παπανδρέου, Εν Αθήναις : Εκδότης Τυπογραφείον "Ο Παλαμήδης", Έκδοση 1888
* [...] τῆς Ὀλυμπίας, κειμένη δὲ παρὰ τὸν Κυθήριον ποταμόν, οὗ τὸ τῶν Ἰωνιάδων νυμφῶν ἱερὸν τῶν πεπιστευμένων θεραπεύειν νόσους τοῖς ὕδασι.  Στράβωνος Γεωγραφικά